Kuid kaudseid andmeid on siiski olemas, mis anna­vad põhjust L. H. kroonikas kirjeldatud metsikust eestlaste sõjakäikudes teatava umbusaldusega võtta. Sõjakus ja kord sõjapidamises, mida leiame eestlaste juures õige kaugele arenenud olevat, eeldab heroismi ja  rüütellikkust vastase vastu, eraldi äravõidetud vastase vastu ning asjata tigeda metsikuse kõrvaldamist sõjakäikudes. Distsipliinita ei ole võimalik sooritada korralikku sõjakäiku; distsipliin sõjaväes ja äärmine metsikus ei sobi teineteisega.